Врз основа на член 39 став 2 од Законот за локална самоуправа („Сл.весник на РМ“ бр.5/2002), член 44 став 2 од Статутот на Општина Берово („Сл.гласник на Општина Берово“ бр.13/02,18/07, 30/08, 20/10, 20/19, 47/21 и 30/23) и член 57 став 1 алинеа 1 од Деловникот за работа на Советот на Општина Берово („Службен гласник на Општина Берово“ бр.18/07), Претседателот на Советот на Општина Берово донесе:

**Р Е Ш Е Н И Е**

 Ја свикувам Свечената седница на Советот на Општина Берово на ден 23.08.2023 година (среда), со почеток во 11:00 часот во салата на Бизнис Инкубатор, со следниот:

**Д н е в е н р е д**

1. Поздравни говори на делегациите од збратимените Општини и читање на телеграми и честитки;
2. Обраќање кон присутните на Градоначалникот на Општина Берово, Г-н Звонко Пекевски;
3. Доделување на Решенија за парични награди на учениците кои се прогласени за Првенец на генерација од основните и средното училиште во Општина Берово;
4. Доделување на Решенија за парични награди на учениците во основните и средното училиште во Општина Берово за освоено I место на државни / републички натпревари;
5. Доделување на Пофалници на ученици од основните и средното училиште во општина Берово кои освоиле награди на државни / републички натпревари;
6. Доделување на Пофалници на наставниците/професорите(менторите) на учениците кои освоиле I место на државни / републички натпревари;
7. Доделување на Благодарници на истакнати личности од определени области;
8. Доделување на Пофалници на ученици од основните и средното училиште во Општина Берово кои освоиле I место по распишан анонимен литературен конкурси на тема: „Берово, роден крају мој“ и ликовен конкурс на тема: „Стари градби од Берово“, при Дом на култура „Димитар Беровски“ Берово, а по повод 23 Август, денот на ослободувањето на Берово;

Бр. 09-3175/1 Совет на Општина Берово

 16.08.2023 година Претседател

Берово Марија Буровска